Kailash Purryag

Rajkeswur Purryag edo Kailash Purryag (Vacoas-Phoenix, 1947ko abenduaren 12a – 2025eko ekainaren 21a) maurizioar politikaria izan zen. Maurizioko presidentea izan zen 2012tik 2015era.

Bere arbasoak Indiako Bihar estatutik zetozen. Mauritius Collegen ikasi zuen eta 1973an abokatu lanetan hasi eta Maurizioko Alderdi Laboristarekin bat egin zuen. 1984an alderdiko idazkari nagusi hautatu zuten, eta 1995ean presidente.

1976an hautatu zuten lehen aldiz Batzarreko kide. 1980tik 1982ra Gizarte Segurantzako ministro izan zen eta 1982ko hauteskundeetan eserlekua galdu zuen. 1983an berreskuratu zuen, baina 1987an jada ez zen hautagai izan.

1995ean berriro sartu zen Batzarrean eta 1995ean Ekonomia ministro izendatu zuten. 1997tik 2000ra Kanpo Arazoetako ministro izan zen. 2005etik 2010era Batzar Nazionaleko presidente izan zen.

2012ko uztailean Errepublikako presidente hautatu zuen Batzar Nazionalak. 2014ko hauteskundeetan MSM alderdiak lortutako garaipenaren ondoren, Purryag akordio batera iritsi zen Aneerood Jugnauthekin hurrengo urtean dimititzeko eta alderdi irabazlearen presidente berria hautatzeko. Azkenean, 2015eko maiatzean dimititu zuen.

Kategoria:Maurizioko hinduak
Kategoria:Maurizioko politikariak